*Projekts*

LATVIJAS REPUBLIKAS MINISTRU KABINETS

2017.gada \_\_\_.\_\_\_\_\_\_\_ Rīkojums Nr.

 Rīgā (prot. Nr. . §)

**Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 26.0.versija – Vienotā datu telpa)**

1. Apstiprināt un iekļaut informācijas un komunikācijas tehnoloģiju (turpmāk – IKT) mērķarhitektūras versijā 26.0. projekta “Vienotā datu telpa” (turpmāk – projekts) aprakstu un projekta izmaksas 4 000 000,00 *euro* apmērā.
2. Centrālajai finanšu un līgumu aģentūrai uzaicināt Valsts reģionālās attīstības aģentūru iesniegt projekta iesniegumu Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1.pasākums) ietvaros.
3. Finansēt projektu 2.2.1.1.pasākuma ietvaros, ja projekta iesniegums atbilst projektu iesniegumu vērtēšanas kritērijiem un Ministru kabineta 2015.gada 17.novembra noteikumos Nr. 653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” iekļautajiem nosacījumiem.
4. Noteikt Valsts reģionālās attīstības aģentūru par projekta iesniedzēju un atbildīgo par projekta īstenošanu un projekta aprakstā plānoto rezultātu, tai skaitā finanšu, rezultāta un iznākuma rādītāju sasniegšanu.
5. Pēc projekta pabeigšanas noteikt projekta uzturēšanas izmaksas 2020.gadā ne vairāk kā 80 000 *euro* un sākot ar 2021.gadu ne vairāk kā 320 000 *euro* gadā, tai skaitā:
	1. 2020.gadā 22 222 *euro* un sākot ar 2021.gadu 88 889 *euro* segt no Vides aizsardzības un reģionālās attīstības ministrijas budžeta programmas 32.00.00 "Valsts reģionālās attīstības politikas īstenošana" pieejamiem resursiem;
	2. 2020.gadā 30 478 *euro* un sākot ar 2021.gadu 121 911 *euro* segt no valsts budžeta esošajiem līdzekļiem, Vides aizsardzības un reģionālās attīstības ministrijai pēc projekta pabeigšanas iesniedzot Ministru kabinetā rīkojuma projektu par valsts budžeta apropriācijas pārdali Vides aizsardzības un reģionālās attīstības ministrijai no citām ministrijām saskaņā ar rīkojuma anotācijas 1.pielikumā noteiktajām proporcijām un apmēriem;
	3. 2020.gadā 27 300 *euro* un sākot ar 2021.gadu 109 200 *euro* pieprasīt papildus normatīvajos aktos noteiktajā kārtībā.
6. Pēc projekta pabeigšanas, lai nodrošinātu projekta rezultātu uzturēšanu, atbalstīt 4 (četru) jaunu amata vietu izveidi Valsts reģionālās attīstības aģentūrā, tās finansējot no šī rīkojuma 5.2. apakšpunktā noteiktajiem līdzekļiem.

Ministru prezidents Māris Kučinskis

Vides aizsardzības un reģionālās

attīstības ministrs Kaspars Gerhards

Vīza: valsts sekretārs Rinalds Muciņš

Kalniņa 67026576,

lelda.kalnina@varam.gov.lv